nl en en en en en ja en en en en nl nl en en nl en en pt en en en en en en en en es en eu ms en en en en de en en en en en en nl en en af en en fr af nl en nl en nl af af nl nl en en nl nl af af af en af af af af af af af af nl en af pl nl nl fr af en en en en en en en fr af en en nl nl it en en en it en en en en en en nl en it en en nl it pt en en it en en en af en en en en en en de en en en en en en en en en en en en en en en en en en en en en en en en en en la la en af en en nl nl en en af en nl af nl af en en sl en en en en de en fr en en en en en fr en en
“El Duende” Die Grillerige Groen Dwerg van Belize! « Audrey Stories
Teach English as a Foreign Language
AudreyStories: Reisverhale se klankbane (Podcast)
« I hope you dance?
By audrey nolte painter, on June 28th, 2011
“Nee! Belize is lewensgevaarlik!” roep die man vies. Ek was op die grens tussen Mexiko en Belize en wou ‘n motor huur om te ry tot in Belize stad. “No! Peligroso! …” Roep die man in Mexiko in Spaans. Gevaarlik.
Die land Belize is onder Mexiko en langs Guatemala teen die Karibiese See. Die hoofstad is Belmopan en die amptelike taal is Engels. Dis ‘n idilliese mooi land – en ek wou gaan. Ai, ek was op die grens …
Maar, as ‘n mens vrou alleen in sentraal Amerika is en iemand skreeu amper die woord ‘Peligroso’, beteken dit die plek is gevaarlik. Ek het gevra wat mens alles kan oorkom? Hoe erg kan dit wees?
Ek wou baie graag na die reënwoude en koraalriwwe gaan kyk. Wel, gevaarlik opgesom: daar is ‘n aanhoudende dwelmoorlog met swaar outomatiese wapens, mensehandel, orgaanhandel, giftige diere goeters en dan sommer gewone moord en roof. Belize is gevaarlik – peligroso.
Podcast: Play in new window | Download
Maar, dis ‘n mooi land waarvan net ‘n 1/3 van die area bewoon word. Daar is meer as 900 Maya piramides en ruïnes. Die kuslyn is 180km lank en ongeskonde. Daar is meer as 200 eilande, mens noem hulle daar Cales en Belize het sy eie Barrier Reef – die mooiste koraalriwwe waar duisende duikers elke jaar gaan vakansie hou.
Daar is meer as 900 Maya piramides en ruïnes
Belize is een van die dunste bevolkte lande op aarde en daar woon minder as 300 000 mense. Die meeste van die reënwoude is nog ongeskonde. Daar groei vanilla plante – dis ‘n tipe orgidee, en Cortez het dit van hier af terug geneem Europa toe. Ek koop altyd in Mexiko natuurlik vanilla. Dit proe net anders en ek het tot vandag toe nie geweet die plante is in die orgidee familie nie. Dit hang blykbaar sommer so uit die bome.
Maar, ek wil eintlik vertel van die heel heel heel grootste gevaar in die sonnige tropiese paradys van Belize. Want ek het eers toe ek by die huis was uitgevind wat die was. Daai ander goed – die orgaan handel en die dwelmoorlog? Dis niks.
Daar woon ‘n grillerige dwerg in Belize. Hy is baie gevaarlik. Die Mayas was al bang vir hom en het prentjies van hom uitgekerf op rotswande. Sy naam is “El Duende”. Hy is iets tussen ‘n kabouter en ‘n dwerg en hy doen goed en kwaad.
Almal is bang vir “El Duende”.
Natuurlik het baie baie baie baie mense hom al gesien en dis wat hulle vertel:
Hy woon altyd in ‘n diep donker grot met ‘n uitgang aan die anderkant – so moenie dink jy gaan hom vaskeer en uithonger nie. Neeee. Hy is te slim. Sy grotte het altyd ‘n ander kant uit – aan die ander kant van ‘n hoë berg. Sy grotte is diep onder die reënwoud.
“El Duende dra groot hoede. Altyd. Die hoede is een van sy kenmerke. Soms is dit spitshoede en soms ronde hoede met wye randte. Ek weet nie waar kry hy die hoede nie, ek neem aan hy toor dit.
“El Duende” kan vreeslik mooi fluit. Ja, baie baie baie mense het dit al gehoor. Die fluit het towerkragte. Soms, lok die gefluit die mooiste meisies al dieper in die woud in en dan raak hulle so zip-zip-zip sommer net weg. Regtig. Dan, vertel mense wat weet, help “El Duende” se tower fluitery ook. Soms, as mens verdwaal, dan help die mooi fluit klanke jou om weer veilig uit die reënwoud te kom. Regtig.
“El Duende” is presies 3 voet hoog. En nee, hulle meet hom nie in sentimeter nie. Dis Belize en hulle staan vas by die feit: groen en 3 voet hoog.
Ha, en – almal wat weet sê dis die reine waarheid, het “El Duende” nie duime nie. Niks. Net vier gewone vingers, en niks-iks duime nie.
Maar, die heel heel heel belangrikste ding, is dat hy……..en nou moet almal wat kinders het mooi luister. “El Duende” eet kinders op wat diere seermaak. Net so, met een hap, vreet hy die kind op wat ‘n diertjie doodgemaak het of seergemaak het. Al was dit ‘n giftige slang. Al die diere van die reenwoud is sy vrienkies en jy is so dood soos ‘n mossie as hy uit sy diep grot kom en jou sien.
“El Duende” is PELIGROSO. GEVAARLIK. Ek is nou soooooooooooooooooooo bly ek het omgedraai op die grens tussen Mexico en Belize. Want sien, ek weet die man wat nie kar aan my wou verhuur nie, het geweet “El Duende” luister – toe vertel hy my net van dwelmoorloë, mensehandel en orgaan smokkelary. Maar, ek weet hy wou eintlik keer dat ek nie naby die PELIGROSO “El Duende”  kom nie.
Sjoe, dit was ‘n bitterlike noue ontkoming.
Pas tog op vir “El Duende” as jy beplan om in Belize te gaan duik. Maar, ek dink jy sal veilig wees op die see. “El Duende” kan nie swem nie – sy hoed sal nat word en ……..  reëwoud-dwergies sukkel om te swem sonder duime terwyl hulle moet fluit…
– Audrey. 28 Junie, 2011. White Rock, Kanada.
Belize is mooi maar ,,,,
afrikaans, AFRIKAANSE STORIES, Klankbane in Afrikaans: podcasts, PODCASTS, Reisverhale, Stories
« I hope you dance?
Yshokkie Aggressie: Op die ys en in die strate »
Leave a Reply Cancel reply
You can use these HTML tags
Email (will not be published) (required)
Save my name, email, and website in this browser for the next time I comment.
« I hope you dance?
Yshokkie Aggressie: Op die ys en in die strate »
AUDREY contact info (1)
AudreyStories: Reisverhale se klankbane (Podcast) (1)
INFO – TRAVEL (15)
Klankbane in Afrikaans: podcasts (49)
Teach English as a Foreign Language (7)
Teach in Canada (8)
Travel Stories from Canada (6)
A sample text widget
Etiam pulvinar consectetur dolor sed malesuada. Ut convallis euismod dolor nec pretium. Nunc ut tristique massa.
Nam sodales mi vitae dolor ullamcorper et vulputate enim accumsan. Morbi orci magna, tincidunt vitae molestie nec, molestie at mi. Nulla nulla lorem, suscipit in posuere in, interdum non magna.
AudreyStories. China 3. My 30 Taxi padkaarte en wat agterop geskryf was.
AudreyStories. China 1. Ek slaap in n vreemde man se bed.
Die REGTE skoen is toe verkeerd? (Deel 1 van ROOI SKOENE)
4 Rooi Skoene uit Peru (Deel 2)
Two Right Shoes that are wrong?
Stari Most of Mostar, Bosnia: Rebuilding the broken bridges on earth
Die brug ‘Stari Most’ word na 427 jaar platgeskiet
I hope you dance?
“El Duende” Die Grillerige Groen Dwerg van Belize!
Yshokkie Aggressie: Op die ys en in die strate
Paprika Poeier hou dieretuin Flaminke pienk
Laventel uit Bulgarye: vir Kleopatra, Napoleon en Melkkoeie
Beijing Underground City: Great plan by Mao Tse Tung
Chairman Mao Tse Tung. Verstommende man!
The Fun Gun: Bosnia
Cities of Africa: Swakopmund in Namibia
Tulips: A gift to every photographer
African cities: Maputo (Mozambique)